cyanic-selkie/wikianc huggingface dataset:
Ֆրակտալ
Ֆրակտալները որպես սեղմիչ արտացոլումների անշարժ կետ
Ինքնանմանության հատկությունը կարող է մաթեմատիկորեն խստորեն արտահայտվել հետևյալ կերպ։ Դիցուք հարթության սեղմիչ արտացոլումներն են։ Դիտարկենք հետևյալ արտացոլումը հարթության բոլոր կոմպակտ (փակ և սահմանափակ) ենթաբազմությունների վրա.
Կարելի է ցույց տալ, որ \Psi արտացոլումը սեղմիչ արտացոլում է հաուսդորֆյան մետրիկի հետ կոմպակտների բազմության վրա։ Հետևաբար, Բանախի թեորեմի համաձայն, այս արտացոլումն ունի եզակի անշարժ կետ։ Այս ֆիքսված կետը կլինի մեր ֆրակտալը։
Վերևում նկարագրված ֆրակտալ կորերի ստացման ռեկուրսիվ ընթացակարգը տվյալ կառուցվածքի մասնավոր դեպքն է։ Դրանում բոլոր արտացոլումները նմանության արտացոլումն են, իսկ n-ը՝ գեներատորի հանգույցների թիվը։
Սերպինսկու եռանկյան համար n=3 և \psi_1, \psi_2, \psi_3 արտացոլումները հեմոտետիաներ են կանոնավր եռանկյան գագաթներում գտնվող կենտրոններվ և 1/2 գործակիցով։ Հեշտ է տեսնել, որ Սերպինսկու եռանկյունին անցնում է իրեն \Psi արտացոլման դեպքում։
Այն դեպքում, երբ \psi_i արտացոլումները նմանության վերափոխումներ են r_i>0 գործակիցներով, s ֆրակտալի չափականությունը (որոշ լրացուցիչ տեխնիկական պայմաններում) կարող է հաշվարկվել որպես  հավասարման լուծում։ Այսպիսով, Սերպինսկու եռանկյան համար ստանում ենք՝ s=\ln3/\ln2։
Ըստ նույն Բանախի թեորեմի՝ սկսելով ցանկացած կոմպակտ բազմությունից և դրա նկատմամբ կիրառելով \Psi արտացոլման իտերացիաները, կստանանք մեր ֆրակտալին մոտ (Հաուսդորֆի մետրիկայի իմաստով) կոմպակտների հաջորդականություն։
Ֆրակտալները կոմպլեքս դինամիկայում
Ֆրակտալները բնական կերպով առաջանում են ոչ գծային դինամիկ համակարգերի ուսումնասիրության ժամանակ։ Առավել ուսումնասիրվել է այն դեպքը, երբ դինամիկ համակարգը սահմանվում է բազմանդամի կամ հոլոմորֆիկ ֆունկցիայի իտերացիաներով կոմպլեքս բեկյալով հարթության վրա։ Այս ոլորտում առաջին հետազոտությունները վերաբերում են 20-րդ դարի սկզբին և կապված են Ֆաթուի և Ժուլիայի անունների հետ։
Դիցուք F(z) բազմանդամ է, z_0-ը՝ կոմպլեքս թիվ։ Դիտարկենք հետևյալ հաջորդականությունը.
Մեզ հետաքրքրում է այս հաջորդականության փոփոխությունը, երբ n-ը ձգտում է անսահմանության։ Այս հաջորդականությունը կարող է.
z_0-ի արժեքների բազմությունը, որոնց համար հաջորդականությունը ցույց է տալիս վարքի մեկ կոնկրետ տեսակ, ինչպես նաև կետերի բազմության երկատում տարբեր տիպերի միջև, հաճախ ունեն ֆրակտալ հատկություններ։
Այսպես, Ժուլիայի բազմությունը երկատման կետերի բազմության է F(z)=z^2+c բազմանդամի համար (կամ այլ նման ֆունկցիայի), այսինքն՝ z_0 - ի այն արժեքները, որոնց համար z_n հաջորդականության վարքը կարող է կտրուկ փոխվել z_0–ի կամայական փոքր փոփոխությունների դեպքում։
Ֆրակտալ ազմության ստացման մեկ այլ տարբերակ է պարամետրի ներմուծումը F(z) բազմանդամում և պարամետրի այն արժեքների բազմության դիտարկումը, որոնց դեպքում z_n   հաջորդականությունը ցույց է տալիս որոշակի վարք ֆիքսված z_0 դեպքում։ Այսպես, Մանդելբրոտի բազմությունը բոլոր այն  բազմություն է, որոնց դեպքում z_n F(z)=z^2+c-ի և z_0-ի համար չի ձգտում անսահմանության։
Տարածված է գեղեցիկ գրաֆիկական պատկերների ստեղծումը, որը հիմնված է կոմպլեքս դինամիկայի վրա՝ հարթության կետերը գունավորելու միջոցով՝ կախված համապատասխան դինամիկ համակարգերի վարքից։ Օրինակ, Մանդելբրոտի բազմութքյան լրացման համար կարելի է գունավորել կետերը՝ կախված z_n-ի անսահմանության ձգտման արագությունից (որը սահմանվում է, օրինակ, ամենափոքր n համարը, որի դեպքում |z_n|  կգերազանցի A ֆիքսված մեծությանը)։
Բիոմորֆները ֆրակտալներ են, որոնք կառուցված են բարդ դինամիկայի հիման վրա և նման են կենդանի օրգանիզմների։
Ստոխաստիկ ֆրակտալներ
Բնական օբյեկտները հաճախ ունենում են ֆրակտալ ձև։ Դրանց մոդելավորման համար կարող են օգտագործվել ստոխաստիկ (պատահական) ֆրակտալները։ Ստոխաստիկ ֆրակտալների օրինակներ.
Բնական օբյեկտներ, որոնք ունեն ֆրակտալ հատկություններ
Բնական օբյեկտները (քվազիֆրակտալները) իդեալական վերացական ֆրակտալներից տարբերվում են ոչ լիարժեքությամբ և կառուցվածքի կրկնության անճշտությամբ։ Բնության մեջ հանդիպող ֆրակտալանման կառույցների մեծ մասը (ամպերի սահմանները, ափերի գիծը, ծառերը, բույսերի տերևները, մարջանները) քվազիֆրակտալներ են, քանի որ որոշ փոքր մասշտաբում ֆրակտալ կառուցվածքը անհետանում է։ Բնական կառույցները չեն կարող լինել իդեալական ֆրակտալներ կենդանի բջիջների չափսերի սահմանափակումների և մոլեկուլների չափերի պատճառով։
Արվեստ
1999 թվականից ավելի քան 10 գիտական խմբեր իրականացրել են ֆրակտալ վերլուծություն Ջեքսոն Փոլոքի (1912-1956) ավելի քան 50 գեղանկարների վերաբերյալ, որոնք ստեղծվել են ներկն ուղղակիորեն հորիզոնական կտավների վրա լցնելով            ։ Կոգնիտիվ նեյրոկենսաբանները ցույց են տվել, որ Փոլոքի ֆրակտալները նույնքան են նվազեցնում սթրեսը դիտորդների մոտ, որքան համակարգչի կողմից ստեղծված ֆրակտալներն ու բնության ֆրակտալները ։
Բնական գիտություններ
Ֆիզիկայում ֆրակտալները բնականորեն ձևավորվում են ոչ գծային գործընթացների մոդելավորման ժամանակ, ինչպիսիք են հեղուկի մրրկային հոսքը, դիֆուզիոն-ադսորբման բարդ գործընթացները, կրակը, ամպերը և այլն։ Ֆրակտալներն օգտագործվում է ծակոտկեն նյութերի մոդելավորման մեջ, օրինակ՝ նավթաքիմիական նյութերում։ Կենսաբանության մեջ դրանք օգտագործվում են պոպուլյացիաների մոդելավորելու և ներքին օրգանների համակարգերը (արյունատար անոթների համակարգը) նկարագրելու համար։ Կոխի կորի ստեղծումուց հետո առաջարկվել է այն օգտագործել ափագծի երկարությունը հաշվարկելու համար։
Ֆրակտալ ալեհավաքներ
Ֆրակտալ երկրաչափության օգտագործումը ալեհավաքների նախագծման ժամանակ առաջին անգամ կիրառվել է ամերիկացի ինժեներ Նաթան Քոենի կողմից, որն այն ժամանակ ապրում էր Բոստոնի կենտրոնում, որտեղ արգելված էր արտաքին ալեհավաքների տեղադրումը շենքի վրա։ Նաթանն ալյումինե փայլաթիթեղից կտրել է Կոխի կորի տեսքով կազմվածքը և այն փակցրել թղթի վրա, այնուհետև միացրել ռադիոընդունիչին։
Քոենը հիմնել է իր սեփական ընկերությունը և սկսել իր ալեհավաքների սերիական թողարկումը։ Այդ ժամանակներից ի վեր ֆրակտալ ալեհավաքները տեսությունը շարունակում է ինտենսիվորեն զարգանալ ։ Նման ալեհավաքների առավելությունն այն է, որ դրանք բազմաբնույթ են և համեմատաբար լայնաշերտ։
Պատկերի սեղմում
Գոյություն ունեն ֆրակտալների միջոցով պատկերի սեղմման ալգորիթմներ։ Դրանք հիմնված են այն գաղափարի վրա, որ պատկերի փոխարեն կարելի է պահպանել սեղմող արտացոլումը, որի համար այդ պատկերը (կամ դրան մոտ պատկեր) անշարժ կետ է։ Այս ալգորիթմի տարբերակներից մեկն օգտագործվել է Microsoft ընկերության կողմից իր հանրագիտարանը հրատարակելիս, սակայն այդ ալգորիթմները մեծ տարածում չեն ստացել։
Համակարգչային գրաֆիկա
Ֆրակտալները լայնորեն կիրառվում են համակարգչային գրաֆիկայում բնական օբյեկտների պատկերներ կառուցելու համար, ինչպիսիք են ծառերը, թփերը, լեռնային լանդշաֆտները, ծովերի մակերևույթները և այլն։ Կան բազմաթիվ ծրագրեր, որոնք ծառայում են Ֆրակտալ պատկերների գեներացման համար։
Ապակենտրոնացված ցանցեր
Netsukuku ցանցում IP հասցեների նշանակման համակարգն օգտագործում է տեղեկատվության ֆրակտալ սեղմման սկզբունքը ցանցի հանգույցների մասին տեղեկատվության կոմպակտ պահպանման համար։ Netsukuku ցանցի յուրաքանչյուր հանգույց պահպանում է միայն 4 ԿԲ տեղեկատվություն հարևան հանգույցների կարգավիճակի մասին, միևնույն ժամանակ, ցանկացած նոր հանգույց միանում է ընդհանուր ցանցին առանց IP-հասցեների բաշխման կենտրոնական կարգավորման անհրաժեշտության, ինչը, օրինակ, բնորոշ է ինտերնետին։ Այսպիսով, տեղեկատվության ֆրակտալ սեղմման սկզբունքը երաշխավորում է ամբողջովին ապակենտրոնացված, և, հետևաբար, ամբողջ ցանցի առավել կայուն աշխատանքը։
Արտաքին հղումներ
Կատեգորիա:Ֆրակտալներ Կատեգորիա:Քաոսի տեսություն
Մուրա էն Կամերոս
Մուրա էն Կամերոս (Muro en Cameros), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Տերա-դե-Կամերոս շրջանի (կոմարկայի) կազմի մեջ։ Զբաղեցնում է 15,99 կմ2 տարածք։ Բնակչությունը կազմում է 36 մարդ (2010 թվականի տվյալներով)։ Գտնվում է պրովինցիայի վարչական կենտրոնից 12 կմ հեռավորության վրա։
Կատեգորիա:Իսպանիայի բնակավայրեր
Մեծ Տայլի
Մեծ Տայլի (Большая Тайлы), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սուենգա գետի ձախ ափով՝ 50 կմ հեռավորության վրա։ Գետի երկարությունը 21 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Լա Լիգա 1951-52
Լա Լիգա 1951-52 հերթական 21-րդ մրցաշրջանը, որը սկսվել է 1951 թվականի սեպտեմբերի 9-ին և ավարտվել 1952 թվականի ապրիլի 13-ին։ Մրցաշրջանի արդյունքում հաղթել է Բարսելոնան-ը, ինչը նրա հինգերորդ չեմպիոնությունն էր։
Արտաքին հղումներ
Կատեգորիա:Լա Լիգայի մրցաշրջաններ Կատեգորիա:1951 ֆուտբոլում Կատեգորիա:1952 ֆուտբոլում
Վերին Բոդբե
Վերին Բոդբե (ზემო ბოდბე), գյուղ Վրաստանում։ Գտնվում է Կախեթի մարզի Սիղնաղի շրջանում։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 424 մարդ ։
Տարածք
Կենտրոնի բարձրությունը 900 մետր է։
Ծանոթագրություններ
Կատեգորիա:Վրաստանի գյուղեր Կատեգորիա:Սիղնաղի շրջան
Խորհրդարանական ընտրություններն Էստոնիայում (1920)
Ռիյգիկոգու առաջին ընտրությունները անցկացվել են 1920 թվականի նոյեմբերի 27-ից 29-ը։ Սա եղել է 1920 թվականի սահմանադրության առաջին ընտրությունները։ Նոր խորհրդարանում ընտրվել են 100 կուսակցական պատգամավորներ 10 մարզերի համար։ Կուսակցություններն ունեն մի քանի ցուցակներ մի մարզի համար։ Տեղերը բաշխվում են պետական պակարդակով, ձայները տարբեր ցանկերով ըստ քաղաքական դիրքորոշման։ Այնուհետև տեղերը բաշխվում են ըստ Դոնդտաի բանաձևի։ Դրանից հետո նույն բանաձևով կուսակցության համար նախատեսված մեկ տեղը բաշխվում է տարբեր ցուցակների։
Ծանոթագրություններ
Կատեգորիա:Էստոնիայի պատմություն
Էմիլի դե Ռևին
Էմիլի դե Ռևին (Emilie de Ravin, ), ավստրալացի դերասանուհի։ Հայտնի է դարձել «Կորուսյալները» հեռուստասերիալում Քլեր Լիթլոնի դերով, իսկ դրանից հետո՝ «Մի անգամ հեքիաթում» հեռուստասերիալում Բելլիի դերով ։
Վաղ կյանք
Էմիլի դե Ռևինը ծնվել է Մելբուրնի հարավային արվարձանում՝ Մաունտ-Էլիզա քաղաքում ։ Ունի երկու ավագ քույր։ Նա ունի ավստրալիական և ֆրանս-բրիտանական արմատներ ։ 10 տարեկանում Մելբուրնի «Christa Cameron School of Ballet» դպրոցում ուսումնասիրել է բալետ, միաժամանակ տանը պարապել է մայրիկի հետ և 15 տարեկանում ընդունվել «Ավստրալիական բալետի դպրոց», որը մեկ տարի անց կիսատ է թողել։ Դերասանական վարպետություն սովորել է Սիդնեյի արվարձան Քենսինգթոնի Դրամատիկական արվեստի ազգային ինստիտուտում և Լոս Անջելեսի «Prime Time Actors Studio»-ում ։
Գործունեություն
Էմիլիի առաջին խոշոր աշխատանքն ավստրալիական Կարապիրների դևի դերն էր «Կենդանիների տիրակալը» սերիալում ։ Դրանից հետո «Եկվորների քաղաքը» երիտասարդական սերիալում հանդես է եկել այլմոլորակային-մարդ Թես Հարդինգի դերում ։ Նա այդ դերը ստացել է 18 տարեկանում՝ Լոս Անջելես մեկնելուց մեկ ամիս առաջ ։
2004 թվականին մասնակցել է «American Broadcasting Company» հեռուստաընկերության «Կորուսյալները» հեռուստասերիալի քասթինգին Քլեր Լիթլոնի դերի համար։ Այդ հեռուստասերիալում նա կանոնավոր կերպով նկարահանվել է առաջին չորս եթերաշրջաններում և վերադարձել վերջին՝ վեցերորդ եթերաշրջանում ։
2005 թվականին նկարահանվել է «Աղյուս» ֆիլմում՝ Էմիլի Կոստիչի դերում (ռեժիսոր՝ Ջոզեֆ Գորդոն-Լևիթ)։ Մեկ տարի անց Բրենդի Կարտերի դերում հանդես է եկել «Բլուրներն աչքեր ունեն» ֆիլմում։ Նկարահանվել է նաև «Իդեալական խաղ» ֆիլմում, իսկ 2009 թվականին՝ «Հասարակության թշնամիները» ֆիլմում՝ որպես բանկի գանձապահ Բարբարա Պացկ։ Դե Ռևինը պիտի նկարահանվեր «Onimusha» խաղի ֆիլմում, սակայն Հիթ Լեդջերի մահվան պատճառով պրոդյուսեր Սեմյուել Հադիդը նրան նկարահանել է մեկ այլ՝ «Դոկտոր Փարնասոսի երևակայությունը» նախագծում՝ ստիպված լինելով հետաձգել ֆիլմի թողարկման ամսաթիվը։ «Onimusha»-ի նկարահանումները հետաձգվել են անորոշ ժամանակով, և հայտնի չէ՝ արդյոք դե Ռևինը կշարունակի մասնակցել այս նախագծին ։
2009 թվականի ամռանը Էմիլին Ռոբերտ Փեթինսոնի հետ նկարահանվել է «Հիշի՛ր ինձ» ֆիլմում։
Դե Ռևինը երեք անգամ հայտնվել է «Maxim» լրագրի «Hot 100» աղյուսակում՝ 2005 թվականին 47-րդ տեղում, 2006 թվականին՝ 65-րդ , և 2008 թվականին՝ 68-րդ ։
Անձնական կյանք
2003-2013 թվականներին ամուսնացած է եղել կինոդերասան Ջոշ Յանովիչի հետ ։
2014 թվականի գարնանին Էմիլին հանդիպում էր ռեժիսոր Էրիկ Բիլիչի հետ։ Նշանադրությունը տեղի է ունեցել 2016 թվականի հուլիսի 6-ին ։ Զույգն ունի երկու երեխա՝ դուստրը՝ Վերա Օդրի դե Ռևին-Բիլիչը (ծնվել է 12.03.2016), և որդին՝ Թեոդոր Կուբրիկ «Տեո» դե Ռևին-Բիլիչը (ծնվել է 09.12.2018)    ։
Արտաքին հղումներ
Կատեգորիա:Ավստրալիացի դերասանուհիներ Կատեգորիա:Ամերիկացի կինոդերասանուհիներ Կատեգորիա:21-րդ դարի դերասանուհիներ Կատեգորիա:Ավստրալիայում ծնվածներ Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:Ավստրալիացի կինոդերասանուհիներ Կատեգորիա:20-րդ դարի ամերիկացի դերասանուհիներ
Սոֆյա Պերովսկայա
Սոֆյա Լվովնա Պերովսկայա, ռուս հեղափոխական, նարոդնիկ։ Ծագումով ազնվական։
1873 թվականին Պետերբուրգում պահել է գաղտնի բնակարաններ, պրոպագանդա տարել բանվորների շրջանում։ 1874 թվականի հունվարին ձերբակալվել է և բանտարկվել Պետրոպավլովյան ամրոցում։ «193-ի դատավարությամբ» արդարացվել է։ 1878 թվականի ամռանը մտել է «Զեմլյա ի վոլյա» կազմակերպության մեջ, շուտով նորից ձերբակալվել է և աքսորվել, ճանապարհին փախել է և անցել ընդհատակ։ 1879 թվականի աշնանից «Նարոդնայա վոլյա»-ի Գործադիր կոմիտեի, այնուհետև Կարգադրիչ հանձնաժողովի անդամ էր, զբաղվել է կազմակերպչական հարցերով, մասնակցել է «Ռաբոչայա գազետա»-ի ստեղծմանը, կապ է պահպանել Պետերբուրգի քաղաքական բանտարկյալների հետ։ Մասնակցել է Ալեքսանդր II դեմ մահափորձերին (1879, 1880, 1881 թվականի մարտի 1)։ Ձերբակալվել է 1881 թվականի մարտի 10-ին և դատապարտվել մահվան։
After All
After All (Ամեն ինչից հետո), ամերիկացի երգչուհի և դերասանուհի Շերի և Chicago խմբի նախկին վոկալիստ բասկիթառահար Փիթերա Սեթերի դուետը, որը թողարկվել է 1989 թվականի փետրվարի 21֊ին՝ Geffen Records լեյբլի վրա։ Երգը օգտագործվել է «Շանսեր կան» ֆիլմում, և առաջադրվել է որպես «Լավագույն երգ» Օսկարի թեկնածուի համար։ Երգը դարձավ առաջին հարավամերիկյան սինգլը, որը թողարկվել է Շերի 20-րդ ալբոմում (ալբոմի անունը՝ Heart of Stone)։ Երգը նաև ընդգրկվել է Սեթերի «You're the Inspiration: A Collection» ալբոմում։
Երգի մասին
Երգը բարձրացել է 5-րդ և 6-րդ հորիզոնականեր, համապատասխանաբար ԱՄՆ֊ի և Կանադայի չարթերում, այն եզակի երկրներում, որտեղ այն պաշտոնապես թողարկվել է։ Սակայն, բարձր ռադիո֊փոխհաղորդման պատճառով երգը կարողացավ հասնել նույնիսկ եվրոպական չարթերին, ինչպիսիք են իռլանդական (#24) և Մեծ Բրիտանական (#84) չարթերը։
«» երգը դարձել է ամերիկյան Hot Adult Contemporary Tracks չարթի առաջին հիթը։ 1989֊ական թվականին երգը Billboard Hot 100 հանրագումարային չարթում գրավել է 79-րդ հորիզոնականը։ Չնայած ԱՄՆ֊ում երգի մեծ հաջողություններին, երգի համար այդպես էլ տեսահոլովակ չի նկարահանվել։
Թողարկում
Շերը և Փիթերա Սեթերը այս երգը ձայնագրել է միմյանցից առանձին։ Նրանք ոչ մի անգամ չեն կատարել այս երգը միասին։ Եվ, չնայած այն հանգամանքին, որ երգը 1990֊ական թվականներին առաջադրվել է Օսկարի, այդ տարին միակն էր, երբ ֆիլմի համար լավագույն առաջադրած երգը առաջադրողները մրցանակաբաշխության ընթացքում ելույթ չեն ունեցել։
Շերը կատարել է երգի սոլո տարբերակը Heart of Stone Tour և  Love Hurts Tour շրջագայության ժամանակ։ Ավելի ուշ, «Do You Believe? Tour» և «Living Proof: The Farewell Tour»֊ի շրջագայության ժամանակ նա կատարել է երգը իր ստեղնաշարային երաժիշտ Փոլ Բիրկովիչի հետ համատեղ։ Երկուսով նրանք նաև կատարել են այս երգը իրենց վերջին՝ «Cher at the Colosseum» շրջագայության ժամանակ։
Քավեր տարբերակ
Ըստ գերմանական մամուլի, Շերը կրկին դուետ ձայնագրել է Թոմաս Անդերսի հետ իր «Different» ալբոմի համար։
Մարտին Նևրանը և Վինա Մորելասը ֆիլիպինյան «A Beautiful Affair» սերիալի համար ձայնագրել են «After All» երգի քավեր տարբերակը։
Երգացանկ
===Germany 12" Vinyl ===
Արտաքին հղումներ
Կատեգորիա:1989 երգեր
Կալուգայի գետտո
Կալուգայի գետոտ, Երկրորդ համաշխարհային պատերազմի տարիներին նացիստների կողմից Կալուգայի տարածքում ստեղծված հրեական գետտո։ Գոյություն է ունեցել շուրջ երկու ամիս՝ 1941 թվականի նոյեմբեր-դեկտեմբերին, մինչև Մոսկվայի մոտ Կարմիր բանակի հակահարձակումը։ Եվրոպայում ազատագրված առաջին գետտոն է։
Օկուպացիա և գետտոյի ստեղծում
1920-ական թվականներին Կալուգայում ապրել է շուրջ 800 հրեա, ինչը կազմել է բնակչության շուրջ 2 %-ը։ 1939 թվականին նրանց թիվը կազմել է 2157 մարդ։ Հայրենական մեծ պատերազմի ընթացքում գերմանական զորքերը օկուպացրել են Կալուգան 1941 թվականի հոկտեմբերի 13-ին։ Մինչ այդ Կալուգայի հրեաների մեծ մասը փախել էր արևելք, և ըստ տարբեր տվյալների՝ քաղաքում մնացել էր 150-200 հրեա՝ հիմնականում կանայք, երեխաներ, ծերեր ու հիվանդներ ։
Օկուպացիայի հենց ամենասկզբից իշխանությունները հրապարակել են հրեաների դեմ ուղղված մի շարք հրամաններ։ Նրանց արգելվել է այցելել հասարակական վայրեր, օգտագործել էլեկտրաէներգիա։ Տեղի բնակիչների ու հրեաների միջև շփումն արգելվել է։ Գերմանական հրամանատարությունը Կալուգայի փողոցներում փակցրել է պատի թերթեր՝ հրեաներին մեղադրելով բոլշևիզմի և պատերազմի հրահրման համար։ Հրեաներին պարտադրվել է կրել դեղին աստղեր, որ պետք է կարվեին հագուստի աջ կողմում առջևից և ձախ կողմում՝ մեջքին ։
Օկուպացիայի առաջին օրերին գնդակահարվել են հրեաներ՝ որպես խորհրդային ակտիվիստներ։ 1941 թվականի նոյեմբերի 8-ին Կալուգայի քաղաքային վարչության № 8 «Ջհուդների իրավունքների կազմակերպման մասին» հրամանով քաղաքային վարչությունում քաղաքի հրեաների գրանցման համար հատկացվել է հինգ, շրջանի հրեաների գրանցման համար՝ 10 օր։ Նույն հրամանով «Կոոպերատիվ ավանի» շրջանում (նախկին վանքի տեղում, Կուտուզովի և Կարմիր բանակի փողոցների հատման վայրում) ստեղծվել է հերական գետտո 155 մարդու համար, որոնց թվում եղել է 64 տղամարդ և 91 կին ։ Մեկ կին գետտո է տարվել գրանցումի ավարտից հետո և եղել է գազանաբար ծեծված։ Աշխատունակ տղամարդկանց թիվը եղել է 17։ Գետտոյում եղել է մինչև 14 տարեկան 46 երեխա, իսկ 64 մարդ եղել է 60 տարեկանից մեծ կամ հաշմանդամ։ Գերմանացիների պահանջով որպես «ջհուդների ավագ» ընտրվել է նախկին հաշվապահ Մ. Ֆրումկինը։
Կյանքը գետտոյում և կալանավորների սպանությունը
Կալանավորներին թույլատրվել է իրենց հետ վերցնել միայն այն, ինչ կարող էին տանել ձեռքով կամ սահնակով։ Նրանք ապրել են վանական նախկին խցերում առանց ջեռուցման, սննդի ու ջրի։ Քաղաքային բնակարաններից վտարված հրեաներն ամեն օր հանվել են աշխատանքի՝ հավաքելով դիակները, մաքրելով հասարակական զուգարաններն ու աղբափոսերը և այլն ։ Գետտոյից դուրս գալ թույլատրվել է շաբաթական երեք անգամ՝ առավոտյան ժամը 8-11-ը «ոչ շուկայական օրերին», բաղնիք այցելելն արգելվել է։ Ոչ հրեա բնակչության հետ շփումն արգելվել է մահապատժի սպառնալիքով։
Գերմանացիները պարբերաբար գետտոյում անցկացրել են խուզարկություններ, վերցրել մարդկանց տաք հագուստները, կոշիկները և այլն։ Խուզարկություններն ուղեկցվել են դաժան ծեծով, իսկ կաթվածահար ծերունի Գերշկովիչի վրա բենզին են լցրել ու կենդանի այրել։ Կալուգայի որոշ բնակիչներ օգնել են հրեաներին՝ գետտո փոխանցելով ուտելիք և դեղեր ։ Գետտոյի ավագ Ֆրումկինին ծեծել են այն պատճառով, որ նա կալանավորների ցուցակում «ջհուդ» և «ջհուդական» բառերի փոխարեն օգտագործել է «հրեա» և «հրեական» բառերը ։
Քաղաքի բնակիչներին օկուպացիոն ուժերն սպառնացել են հրեաների թաքցնելու համար մեկ գտնված հրեայի փոխարեն մահապատժի ենթարկել տասնհինգ մարդու։ Դեկտեմբերի 22-ին գերմանացիները հրեդեհել են գետտոն և կրակել փախչող հրեաների վրա, արդյունքում զոհվելէ 11 մարդ (նրանցից վեցը եղել են հինվանդներ ու ծերեր), իսկ մյուսներին հաջողվել է փրկվել։ 1942 թվականի դեկտեմբերին գրված իրենց դպրոցական շարադրություններում երեխաները, որոնք գտնվել էին գետտոյում, պատմել են այնտեղի կյանքի մասին։ Հետագայում այդ շարադրություններն ընդգրկվել են «Պատերազմը երեխաների աչքերով» («Война глазами детей») գրքում, որը հրատարակվել է մարզային արխիվի կողմից ։ Շարադրություններից մեկում ասվում է. «Երբ եկան գերմանացիները, դա 1941 թվականի դեկտեմբերի 12-ն էր, մեզ՝ որպես հրեաների տարան Կոոպերատիվ ավան (նախկինում՝ կանանց մենաստան)։ Այնտեղ նրանք ծաղրում էին մեզ. ծեծում էին, գնդակահարում, քշում տարբեր կեղտոտ աշխատանքների։ Երբ մենք Կոոպերատիվ ավանում էինք, մեզ առանձնացրին ցանկապատով, իսն ցանկապատը կառուցեցինք ինքներս՝ մինչև տասնչորս-տասնհինգ տարեկան երեխաներն ու մինչև յոթանասուն-յոթանասունհինգ տարեկան ծերունիները» ։
Դեկտեմբերի 30-ին քաղաքն ազատագրվել է Կարմիր բանակի զորամիավորումների կողմից։ Կալուգայում ընդհանուր առմամբ զոհվել է շուրջ 25 հրեա։
Հիշատակ
Կալուգայում չկա ոչ Հոլոքստի զոհերի հիշատակին նվիրված հուշարձան, ոչ էլ այդ իրադարձությանների մասին հիշատակող հուշատախտակ ։ 2012 թվականի մարտին Կալուգայի նորագույն պատմության արխիվի շենքում անցկացվել է «Հրեական գետտոն Կալուգայում» («Еврейское гетто в Калуге») գրքի շնորհանդեսը, որ հրատարակվել է տեղի հրեական համայնքի ջանքերով  ։
Գրականություն
Կատեգորիա:Հոլոքոստը Ռուսաստանում
Հանսվուրստ
Հանսվուրստ (Hanswurst, բառացի՝ Հանս-երշիկ), գերմանական ժողովրդական թատրոնի կատակերգական գործող անձ։ Ի հայտ է եկել 16-րդ դարի ֆաստնախտշպիլներում 17-րդ դարում Պիկելհարինգի (աղ դրած հարինգ՝ ծովատառեխ) հետ եղել է կատակերգական ինտերմեդիաների գլխավոր հերոսը։ Պարզամիտ, ռամիկ, խորամանկ, զվարթ, կռվարար, վախկոտ ու որկրամոլ հանսվուրստը հանդիսատեսներին զվարճացրել է ֆարսային կատակներով ու հնարամիտ արարքներով։ Գոյություն են ունեցել հանսվուրստի գերմանական և ավստրիական (դերասան Յոզեֆ Անտոն Ստրանիցկու ստեղծած) տարբերակներ։ 18-րդ դարի վերջին հանսվուրստը տեղը զիջել է վոդևիլների և զինգշպիլների կատակերգական պերսոնաժներին։
Կատեգորիա:Թատրոնի պատմություն
Օլյա Տիրա
Կենսագրություն
Օլյա Տիրան ծնվել է 1988 թվականի օգոստոսի 1-ին, Պոտսդամում, զինվորականի ընտանիքում։ Ավելի ուշ նրա ընտանիքը տեղափոխվել է Հեռավոր Արևելք։ Այնուհետև նրանք հաստատվել են Մոլդովայի Կագուլ քաղաքում։ Անմիջապես 2003 թվականին նա ավարտել է № 3 միջնակարգ դպրոցը (այժմ` Դմիտրի Կանտեմիրի վարժարանը) և ընդունվել է երաժշտական քոլեջ: Տեղափոխվելով Քիշնև` Օլյան ընդունվել է արվեստի ակադեմիա, և այժմ ակտիվորեն զբաղվում է ստեղծագործական գործունեությամբ։
Օլյան մասնակցել է բազմաթիվ միջազգային մրցույթների, թողարկել Է իր դեբյուտային «Your place or mine?» ալբոմը
2010 թվականին հնարավորություն է ստացել ներկայացնել Մոլդովան Եվրատեսիլ երգի մրցույթում։ Օլյան հանդես է եկել SunStroke Project խմբի հետ։ Երգչուհի Օլյա Տիրայի հետ տղաները ծանոթացել են ամանորյա կորպորատիվ միջոցառումներից մեկում, և նոր տարվանից հետո ստեղծվել է «Run Away» համատեղ ստեղծագործությունը:
Արտաքին հղումներ
Կատեգորիա:Մոլդովացի երգիչներ Կատեգորիա:21-րդ դարի երգչուհիներ
Մալֆուգաս Օժես
Մալֆուգաս Օժես (Mallefougasse-Augès), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Սենտ Էտիեն լեզ Օրգ կանտոնի կազմի մեջ։
Համայնքի INSEE կոդ՝ 04109։
Բնակչություն
Համայնքի բնակչությունը 2008 թվականին կազմում էր 219 մարդ։
Տնտեսություն
2007 թվականի տվյալներով 133 աշխատունակ տարիքի մարդկանցից (15-64 տարեկան) 87-ը տնտեսապես ակտիվ էին, 46-ը անգործ (ակտիվության ցուցանիշը 65,4 %,, 1999 թվականին եղել է՝ 69,5 %)։ 87 աշխատունակ բնակիչներից 76-ը աշխատում էին (40 տղամարդ և 36 կին), անաշխատանք էին 11-ը (6 տղամարդ և 5 կին)։ 46 անգործ մարդկանցից 6-ը աշակերտներ կամ ուսանողներ են, 25-ը թոշակառու, 15-ը չէին աշխատում այլ պատճառներով.
Արտաքին հղումներ
Կատեգորիա:Ֆրանսիայի համայնքներ
Սիբիրյան II բանակային կորպուս
Սիբիրյան 2-րդ բանակային կորպուս, ռուսական կայրական բանակի կորպուս։
Կազմ
Եղել է Իրկուտսկ յան ռազմական օկրուգի կազմում։ Մարտական կազմը 18.07.1914 դրությամբ հետևյալն էր՝
Գործողություններ
Սիբիրյան 2-րդ բանակային կորպուսը սկզբնապես գործել է 1914 թվականի սեպտեմբերից Հյուսիս-Արևմտյան ռազմաճակատի 10-րդ բանակի կազմում։ 1915 թվականի փետրվարից՝ 12-րդ բանակի կազմում, 1915 թվականի հուլիս-օգոստոս ամիսներին՝ 3-րդ բանակի կազմում, 1915 թվականի օգոստոսին, 1916 թվականի փետրվարին և 1916 թվականի հուլիսին, 1917 թվականի դեկտեմբերին՝ 12-րդ բանակի կազմում (Հյուսիսային ռազմաճակատ), 1916 թվականի փետրվարից մարտը՝ 2-րդ բանակի կազմում (Արևմտյան ռազմաճակատ), 1916 թվականի մարտից ապրիլ՝ 5-րդ բանակի կազմում, 1916 թվականի մայիսից հուլիսը՝ 1-ին բանակի կազմում։
1914 թվական ի սեպտեմբերի վերջերին կորպուսը մասնակցել է Վարշավայի ճակատամարտին, որի ընթացքում դիվիզիայի կազմում էական կորուստներ է ունեցել։ Սեպտեմբերի 27-ի Գրոյցի մոտ տեղի ունեցած ճակատամարտի համար Սիբիրյան 16-րդ հրաձգային գնդի գնդապետ Ս. Մ. Ռոժանսկին, ով իր ձեռքի տակ մնացած վերջին 50 նետերով հարձակվել էր թշնամու վրա, հետմահու պարգևատրվել է Սուրբ Գեորգիևյան 3-րդ աստիճանի շքանշանով
Աղբյուրներ
Կատեգորիա:Ռուսաստանի զինված ուժեր
Տուրիստական արշավ
Տուրիստական արշավ կամ տուրարշավ, գրականության մեջ, այդ թվում՝ մասնագիտացված, հանդիպում է զբոսաշրջություն բառը՝ խմբային կամ անհատական ճանապարհորդություն (նրա մասնավոր դեպքը) նախապես որոշված երթուղով, որը իրականացվում է կրթական, առողջական, սպորտային, հետազոտական կամ այլ նպատակներով, որի գլխավոր առանձնահատկություններից է՝ անկախ ձևից, տեղափոխման ակտիվ եղանակը, սահմանափակ ժամանակը (որպես կանոն՝ մի քանի օրից մինչև 15-20 օր), տեղանքի հաղթահարելի խոչընդոտների թիվը և բարդության մակարդակը ։
Ըստ մասնագետների՝ տուրարշավն իր բոլոր ձևերով հանդիսանում է անհատի սոցիալականացման ամենաարդյունավետ միջոցներից մեկը (հատկապես պատանեկան հասակում), ինչպես նաև նպաստում է բնության հետ մարդու անվտանգ փոխազդեցության պատրաստվածությանը ։
Դասակարգում
Ըստ իրենց նպատակի և խնդիրների տուրարշավները բաժանվում են երկու խմբի՝ ժամանցային և սպորտային։ Ժամանցային տուրարշավն իր հերթին բաժանվում է հետևյալ խմբերի.
Անկախ նպատակներից, բոլոր տուրարշավները դասակարգվում են ըստ տեսակի։ Այսպես, օրինակ, Բելոռուսիայում դրանք են՝ քայլարշավը (լեռնագնացություն), դահուկային, ջրային և հեծանվային արշավները ։ Ռուսաստանում դասակարգվում է 10 տեսակի՝ քայլարշավ, դահուկային, լեռնային, ջրային, հեծանվային, ավտո-մոտոցիկլային, սպելեոտուրիստական, առագաստանավային, ձիարշավ և նշվածների համակցված տեսակները։
Ժամանցային տուրիստական արշավներ
Վերականգնողական արշավականներին, հիմնականում, հատուկ պահանջներ չեն ներկայացվում։ Երթուղու երկարությունը, նրա նպատակները, անցկացման վայրը և տևողության չափը, խմբի կազմը և այլն՝ կազմակերպիչներն ինքնուրույն են որոշում։ Առողջացման արշավների անցկացման վայրի ընտրությունը պայմանավորված է նրանում բնական ժամանցային ռեսուրսների առկայությամբ, այնպիսիք, ինչպիսիք են անտառները, ջրամբարները, գեղեցիկ լանդշաֆտները և այլն, ինչպես նաև՝ նպատակային այցելությունները վերականգնողական-ճանաչողական օբյեկտեր։ Վերականգնողական տուրարշավները սովորաբար անցկացվում են տրանսպորտի լավ հասանելիություն ունեցող վայրերում, ինչպես նաև այն վայրերում, որոնք ունեն համապատասխան ենթակառուցվածքներ՝ ճանապարհներ, արահետներ, ավտոկանգառ կամ ապաստարաններ, որոնք հարմար են գիշերակացի և հանգստի համար, ջրի աղբյուրների և կապի միջոցների և այլն։ Առողջարանային արշավների ամենատարածված տարատեսակներից մեկը «հանգստյան օրվա արշավն է», որը, որպես կանոն, 1-2 օր տևողությամբ է և բնակության վայրի սահմաններում, որոնք նաև սկզբնական տուրիստական նախապատրաստության ամենահայտնի ձևերից են ։
Սպորտային տուրիստական արշավներ
Ի տարբերություն վերականգնողական արշավների, սպորտային տուրիստական արշավների գլխավոր տարբերակիչ առանձնահատկությունն այն է, որ ներառում է նաև սպորտային բաղադրիչ։ Այդպիսի արշավների անցկացման կանոնները, մասնավորապես Ռուսաստանում, որոշվում են «Մրցումների, տուրիստական սպորտային արշավների անցակացման և սպորտային շրջագայության կազմակերպման կանոններով», Բելոռուսիայում, օրինակ, «Սպորտային զբոսաշրջություն»  սպորտի տեսակի կանոններով, որոնց կատարման վերահսկողությունը դրված է տվյալ տեսակի համար լիազորված փորձագիտական Երթուղիների-որակավորման հանձնաժողովի վրա (МКК, Маршрутно-квалификационная комиссия):
Այդպիսի միջոցառումների կազմակերպման և անցկացման, մասնակիցների և ղեկավարների տարիքի և փորձի, միջոցառումների դասակարգումն ըստ բարդության աստիճանի և այլն որոշվում են միասնական պահանջների կանոններով։ Սպորտային տուրիստական արշավներն իրականացվում են «Երթուղիների-որակավորման հանձնաժողովների» հետ համաձայնեցված երթուղիներով, դրանք էլ համապատասխան մեթոդներով որոշում են երթուղու դժվարության համապատասխանությունը սկզբնապես հայտարարվածի հետ։
Անկախ տեսակից, բոլոր սպորտային տուրիստական արշավները լինում են դասակարգված և ոչ դասակարգված։ Առաջինները, կախված նրանց իրականացման ժամանակից, անցնելիք ճանապարհից, տեղային խոչընդոտների թվից և բարդության դասակարգումից (օրինակ՝ անցումներ, սահանքներ, արգելքներ), բաժանվում են վեց կատեգորիաների. առաջինից, որն ամենահեշտն է, մինչև վեցերորդ, որն ամենաբարդն է։ Չդասակարգված (н/к-некатегорированным) կատեգորիային են պատկանում սպորտային տուրիստական արշավները, որոնց բարդությունը, երկարությունը կամ ընթացքը փոքր է չափանմուշայինից, ընդ որում, թույլատրվում է չդասակարգված արշավն անցկացնել դասակարգված N-րդ տարրերի հետ։
Տուրիստական արշավների բարդությունը Ռուսաստանում, մասնավորապես, որոշված է «Տուրիստական երթուղիների միասնական համառուսաստանյան սպորտային դասակարգումով» (Единой всероссийской спортивной классификацией туристских маршрутов (ЕВСКТМ)): Այդ փաստաթուղթը որոշում է սպորտային զբոսաշրջության բոլոր տեսակների երթուղիների դասակարգման ընդհանուր սկզբունքները, դրանց կատեգորիզացման մեթոդիկան, սպորտային տուրիստական երթուղիների դասակարգման և չափանմուշային թվարկումը և ըստ տեսակի խոչընդոտների թվարկումը ։ Տեղային խոչընդոտների դասակարգված թվարկումները (անցումներ, գագաթներ, քարանձավներ, սահանքներ և այլն) որոշվում են տարբեր դասակարգիչներով՝ ըստ սպորտի տեսակի.
Արտաքին հղումներ
Туристические походы (турпоходы) — организация и проведение
УСЛОВИЯ СОРЕВНОВАНИЙ по виду "Туристский поход"
Կատեգորիա:Զբոսաշրջություն Կատեգորիա:Հանգիստ Կատեգորիա:Զբոսաշրջության տեսակներ Կատեգորիա:Ալպինիզմ Կատեգորիա:Ազատ ժամանց Կատեգորիա:19-րդ դարի հայտնություններ
Լեգենդ
Լեգենդը ավանդազրույց է, որի հիմքում ընկած է հրաշքը։ Հրաշապատումն ընդգրկում է դեպքերը և հերոսներին։ Լեգենդը շատ նման է առասպելին, սակայն նրանք տարբեր են իրարից։ Առասպելի հիմքում ընկած է պատմական որևէ փաստ, ինչը հենց սկզբից ստանում է չափազանցված գերբնական տեսք։ Ժամանակի ընթացքում այդ իրական հիմքը աստիճանաբար մթագնում է։
Լեգենդի ծագումը
Լեգենդը սովորաբար ունենում է կրոնական ծագում։ Այն հյուսվում է քրիստոնեական եկեղեցու սուրբ արարքների՝ տանջանքների և մահվան շուրջ։ Այդպիսի լեգենդներ կան Գրիգոր Լուսավորիչի, Գրիգոր Նարեկացու և այլ սրբերի մասին։
Լեգենդներ գրողները
Հայ իրականության մեջ գրավոր կամ բանավոր ավանդազրույցների ձևով փոխանցվող լեգենդներն ու առասպելները գրողները ենթարկում են գեղարվեստական մշակման։ Հայ բանասերներից լեգենդներ գրել են Հովհաննես Հովհաննիսյանը, Հովհաննես Թումանյանը, Ավետիք Իսահակյանը, Հովհաննես Շիրազը և այլք։
Ծանոթագրություններ
Կատեգորիա:Լեգենդներ
Ջեյմի Չանգ
Ջեյմի Ջիլին Չանգ, (Jamie Jilynn Chung, ), ամերիկացի դերասանուհի։ Հանդիսատեսին հայտնի է «Մի անգամ հեքիաթում» սերիալից և «Վիշապի մարգարիտը. Էվոլյուցիա», «Խումարաթող 2. Վեգասից Բանկոկ», «Արքայադուստրերի պաշտպանության ծրագիր» ֆիլմերից։
Նա առաջին անգամ ճանաչում ստացավ 2004 թ.-ին՝ MTV սերիալների շնորհիվ՝ Իրական աշխարհը. Սան Դիեգո և նրա սպին-օֆ շոում, որը կոչվում էր Իրական աշխարհը. Ճանապարհային կանոնների խնդիրը. Դժոխք II։ Նա շատերի կողմից դիտարկվում է որպես «Իրական աշխարհի» շրջանավարտներից ամենահաջողակ մեդիա կարիերիա ունեցողը ։
Վաղ տարիներ
Ջեյմի Չանգը ծնվել և մեծացել է Լոս Անջելեսի Կալիֆորնիա նահանգում ։ 2004 թվականին MTV-ի տեղեկություններով, նա՝ կորեական ծագումով ամերիկացիների երկրորդ սերնդից է, ով դաստիարակվել և մեծացել է ավանդական ընտանիքում ։ Չանգը սովորել է Ռայվերսայդի կալիֆորնիական համալսարանում, որտեղ ընդգրկված էր  Kappa Kappa Gamma՝ կանանց ուսանողական հասարակության մեջ ։
Մասնակցությունը ռեալիթի շոուում
Չանգը եղել է «Իրական աշխարհ» հաղորդման 14-րդ սեզոնի մասնակիցը, որը ցուցադրվել է MTV 2004 թվականին։ Այդ շոուում նրան բնութագրում էին որպես աշխատասեր ուսանողուհու, ով երկու տեղ աշխատում էր, որպեսզի վճարի իր ուսման վարձը, միևնույն ժամանակ նա հասցնում էր մասնակցել և փայլել խնջույքներին։ Ընկերները նրան բնութագրում էին որպես մի աղջկա, ով սիրված էր տղամարդկանց կողմից։ Այդ սեզոնի փակումից 6 ամիս անց, ռեալիթիի մասնակիցները հավաքվեցին և կիսվեցին իրենց փորձով ու տպավորություններով։
Ավելի ուշ Ջեյմի Չանգը մասնկակցեց «Անկուշտ էքստրեմալներ» 10-րդ սեզոնին, ընդգրկված էր «Լավ տղաներ» խմբում։
Դերասանական կարիերա
MTV «Իրական աշխարհ» ծրագրի մասնակցությունից հետո նա սկսել է հայտնվել և կինոյում և հեռուստատեսությունում՝ խաղալով բազմաթիվ դերեր՝ Կորդի Հանը «Մեր կյանքի օրերը» սերիալի 10 էպիզոդներում, Hooters ռեստորանային ցանցերից աղջկա՝ «Չակ և Լորի. Թեժ հարսանիք» կատակերգությունում, ինչպես նաև «C.S.I.. Նյու Յորքի հանցագործության վայրը» և «Վերոնիկա Մարս» սերիալի տարբեր դրվագներում։ 2008 թվականին նա նկարահանվել է մինի-սերիալում՝ «Աղջիկ-սամուրայ». ABC Family կաբելային հեռուստատեսության արտադրության ։ 2009 թվականին Ջեյմին նկարահանվել է «Ճիչ հանրակացարանում» և «Վիշապե մարգարիտը; էվոլյուցիա», գեղարվեստական ֆիլմերում, ինչպես նաև Քրիստոֆեր Լենդոնի «Այրվող արմավենիներ» կատակերգական ֆիլմում։ Նույն թվականին Չանգը խաղացել է Չելսի Բարնսի Disney ալիքի հեռուստաֆիլմում՝ «Արքայադստրերի պաշտպանության ծրագիր», իսկ 2010 թվականին՝ Էմբեր Հիլլիարդի դերում «Համադասարանցիներ» ֆիլմում։ 2012 թվականին Չանգն էկրաններին հայտնվեց Նիմի դերում Ռեժիսոր Դևիդ Կեպպի «Գերազանց հետապնդում» մարտաֆիլմում ։ 2014 թվականին դուրս է եկել «Մեղքերի քաղաք 2; Կին, որի պատճառով արժե սպանել», 2005 թվականին ֆիլմի շարունակությունը, որում Ջեյմին փոխարինել է Դևոն Աոկին՝ խաղալով Միխոյի դերը։ Հայտնվել է դիսնեյան հերոսուհու Մուլանի դերում՝ «Մի անգամ հեքիաթում» սերիալում։
Մրցանակներ և ճանաչում
2009 թվականին Չանգը և իր հետ միասին «Ճիչ հանրակացարանում» երիտասարդական սարսափ ֆիլմում նկարահանված դերասանները, «ShoWest»֊ի ֆիլմ֊ցուցահանդեսի կողմից ստացել են «Վաղվա օրվա աստղեր» մրցանակը ։
Ծանոթագրություններ
Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի սցենարիստներ Կատեգորիա:Ամերիկացի մոդելներ Կատեգորիա:21-րդ դարի ամերիկացի դերասանուհիներ
Ջեսիկա Տենդի
Ջեսիկա Տենդի (Jessica Tandy, Ջեսիկա Էլիս Տենդի (Jessica Alice Tandy), 1909 թվականի հունիսի 7, Լոնդոն, Անգլիա - 1994 թվականի սեպտեմբերի 11, Իստոն, Կոնեկտիկուտ, ԱՄՆ), անգլիացի դերասանուհի, ծնունդով Լոնդոնից, ով 1942 թվականին ամուսնացել է կանադացի դերասան Հյում Կրոնինի հետ և հիմնավորվել ԱՄՆ-ում։ «Տոնի» թատերական մրցանակի բազմակի դափնեկիր։ 1990 թվականին նա «Լավագույն դերասանուհի» անվանակարգում արժանացել է «Օսկար» մրցանակի, «Տիկին Դեյզիի վարորդը» ֆիլմում գլխավոր դերի համար (ամենատարեց դերասանուհին, ով մրցանակի պատմության մեջ արժանացել է «Օսկարի»)։
Կենսագրություն
Ջեսիկա Էլիս Տենդին ծնվել է 1909 թվականի հունիսի 7-ին Լոնդոնի Հակնի շրջանում։ Նա եղել է շրջիկ գործակալ Հարրի Տենդիի և նրա կնոջ՝ մտավոր հետամնացություն ունեցող երեխաների համար դպրոցի տնօրեն Ջեսի Հելենի, երեք երեխաներից բաղկացած ընտանիքի կրտսեր երեխան։ Տենդիի հայրը մահացել է, երբ նա 12 տարեկան էր և մայրը ստիպված էր դպրոցում լրացուցիչ երեկոյան դասթնթացներ անցկացնել, որպեսզի հնարավորություն ունենար պահելու երեխաներին։
Ջեսիկա Տենդին իր դերասանական կարիերան սկսել է 16 տարեկան հասակում, Լոնդոնի բեմահարթակների վրա, իսկ շուտով արդեն ելույթ էր ունենում բրիտանական մայրաքաղաքի հանրահայտ բեմերում՝ Լոուրենս Օլիվիեի և Ջոն Գիլգուդի ընկերակցությամբ։ 1932 թվականին կայացել է նրա կինոնորամուտը և նույն թվականին նա ամուսնացել է դերասան Ջեք Հոքինսի հետ։ Ամուսնալուծությունից հետո, 1940 թվականին, Տենդին տեղափոխվում է ԱՄՆ, որտեղ երկու տարի անց ամուսնանում է դերասան Հյում Կրոնինի հետ։ Նրա ամերիկյան կինոնորամուտը կայացել է 1944 թվականին, «Յոթերորդ խաչ» ֆիլմում, որից հետո հետևել են դերեր «Վճռականության հովիտ» (1945), «Կանաչ տարիներ» (1946), «Գրագոնվիկ» (1946) և «Ամբեր ընդմիշտ» (1947) ֆիլմերում։
ԱՄՆ-ում Տենդին մեծ ճանաչման է արժանացել շնորհիվ Բրոդվեյում իր աշխատանքների, որտեղ նա փայլել է սկսած 1930-ական թվականները և ավարտվել 1989 թվականով։ Այդ ժամանակաընթացքում դերասանուհին երեք անգամ դարձել է «Թոնի» մրցանակի դափնեկիր, ինչպես նաև արժանացել է «Դրամա Դեսկ» և Սառա Սիդոնսի մրցանակների։ 1950-1970-ական թվականներին Ջեսիկա Տենդին բավականին հազվադեպ է հայտնվել կինոյում, խաղալով առավելապես դերեր հեռուստատեսությունում և թատրոնում։ Այն ժամանակների նրա առավել հայտնի կինոդերերի շարքում է եղել Լիդիա Բրեները Ալֆրեդ Հիչքոքի «Թռչունները» (1963) թրիլեր ֆիլմում։
Նրա կինոկարիերայի նոր փուլ է դարձել 1980-ական թվականները, որը նրան առաջին հանրաճանաչութչյունն է բերել 1982 թվականին «Խաղաղություն ըստ Հարպի» և «Լավագույն ընկերներ» ֆիլմերում խաղացած դերերով։ Տենդիի հաջորդ հաջողակ դերը եղել է մեծահասակների տան բնակիչ Ալմա Ֆինլին Ռոն Հովարդի «Կոկոն» (1985) ֆանտաստիկ ֆիլմում։ Այդ ֆիլմում դերասանուհին հեյտնվել էր իր ամուսին Հյում Կրոնինի ընկերակցությամբ, ում հետ միասին հետագա երկու տարիներին նկարահանվել է «Մարտկոցները չեն տրամադրվում» (1987) և «Կոկոն. Վերադարձ» (1988) ֆիլմերում։ Նրա հանրաճանաչության գագաթնակետը եկել է 1989 թվականին, երբ ութսունամյա դերասանուհին դարձել է «Օսկար» մրցանակի դափնեկիր, որպես «Լավագույն դերասանուհի», «Տիկին Դեյզիի վարորդը» դրամատիկ ֆիլմում գլխավոր դերի համար։ Մեկ տարի անց «People» ամսագիրը Տենդիին ընդգրկել էր «Աշխարհի 50 ամենագեղեցիկ մարդիկ» ցուցակի մեջ։
1990 թվականին դերասանուհու մոտ ախտորոշել են ձվարանի քաղցկեղ, սակայն, չնայած դրան, հետագա տարիներին նա շարունակել է ակտիվորեն նկարահանվել կինոյում, 1992 թվականին ստանալով երկրորդ անվանակարգումը «Օսկար» մրցանակին, «Տապակած կանաչ պոմիդորներ» կատակերգական ֆիլմում երկրորդական պլանի լավագույն դերասանուհու համար։ Իր վերջին դերը դերասանուհին խաղացել է 1994 թվականին, Ռոբերտ Բենտոնի «Առանց հիմարների» ֆիլմում, իսկ նույն թվականի սեպտեմբերին նա մահացել է Իստոն քաղաքի իր սեփական տանը։
Արտաքին հղումներ
Կատեգորիա:Անգլիացի դերասանուհիներ Կատեգորիա:Հոլիվուդյան դերասաններ Կատեգորիա:Օսկարակիրներ Կատեգորիա:Էմմի Կատեգորիա:Քաղցկեղից մահացածներ Կատեգորիա:BAFTA մրցանակի դափնեկիրներ Կատեգորիա:«Թոնի» մրցանակի դափնեկիրներ Կատեգորիա:20-րդ դարի ամերիկացի դերասանուհիներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Անգլիացի կինոդերասանուհիներ Կատեգորիա:«Էմմի» մրցանակի դափնեկիրներ Կատեգորիա:Լավագույն դերասանուհի Օսկարի մրցանակակիրներ
Զալախ (գետ)
Զալախ (Saalach, այլ անուններ Spielbach, Saalach-Bach, Salzburgische Saale), գետ Գերմանիայում և Ավստրիայում։ Գետի ինդեքսը 1866 է ։
Գետավազանի տարածքը կազմում է 1161.43 կմ² ։ Գետի երկարությունը 103 կմ է, աղբյուրի բարձրությունը՝ 200 մ, գետաբերանի բարձրությունը՝ 408 մ։ Ջրի անկման տարբերությունը 1770 մ է։ Համարվում է Բավարական Ալպերի արևելյան սահմանակիցը։
Զալայի հովտում գտնվող Բադ Ռեյչենհալի շրջակայքում կա հայտնի աղի հանք։ 1840 թվականին կառուցված «Հին աղագործարանում» (Alte Saline) աղը մշակել են մինչև 1926 թվականը ։ Աղագործարանի աշխատանքի համար օգտագործվել է Ավստրիայի Զալահ անտառը։ Հին աղագործարանի փակվելուց հետո բացվել է աղի թանգարան։ Ավելի ուշ կառուցվել է նոր աղագործարան, որի աշխատանքի համար օգտագործվել է Ռեյչենհալդի հիդրոէլեկտրակայանի էներգիան։
Ծանոթագրություններ
Կատեգորիա:Բավարիայի գետեր Կատեգորիա:Ավստրիայի գետեր Կատեգորիա:Եվրոպայի գետեր Կատեգորիա:Սահմանային գետեր
Ժուկու
Ժուկու (Joucou), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 35 մարդ, բնակչության խտությունը` 5.43 մարդ/կմ²։ Բնակավայրը զբաղեցնում է 6.44 կմ² տարածք։
Աշխարհագրություն
Գտնվում է Փարիզ քաղաքից 670 կմ հարավ, Մոնպելիե քաղաքից` 170 կմ հարավ-արևմուտք, Կարկասոն քաղաքից` 50 կմ հարավ-արևմուտք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 24 աշխատունակ (15-64 տարեկան) բնակիչ, որոնցից ակտիվ էին 9-ը, իսկ ոչ ակտիվները` 15։ Ակտիվության ցուցանիշը կազմում է 37,5 %։ 9 աշխատունակ մարդկանցից աշխատել է 3 անձ (2 տղամարդ և 1 կին)։ Գործազուրկ են եղել 6 անձ (4 տղամարդ և 2 կին)։ 15 անաշխատունակներից 0-ը եղել են աշակերտներ կամ ուսանողներ, 7-ը` թոշակառուներ, իսկ 8-ը չեն աշխատել տարբեր պատճառներով ։
Ապստամբություն Վրաստանում (1924)
Օգոստոսյան ապստամբություն (აგვისტოს აჯანყება), հակախորհրդային ապստամբություն Վրացական ԽՍՀ-ում 1924 թվականի օգոստոս-սեպտեմբեր ամիսներին, որը ճնշվել է Կարմիր բանակի և Չեկայի կողմից։
Նախապատմություն
Վրաստանը խորհրդայնացվել է 1921 թվականի փետրվարին։ Այս դեպքերից հետո Վրաստանում հաստատվեց երրորդ՝ Վրաստանի Խորհրդային Սոցիալիստական Հանրապետությունը։
Նախապատրաստում
1922-1923 թվականներին Վրաստանի ընդդիմությունը արդեն մեծապես թուլացել էր։ Դա էր պատճառը, որ բոլշևիկների դեպ պայքարի ժամանակ միավորվել էին նախկին թշնամիների հետ, ստեղծելով Վրաստանի անկախության կոմիտե։ Գաղտնի հայրենիք են վերադարձել էմիգրանտ-մենշևիկները. նախկին գյուղնախարար Ն. Խոմերկին և Ազգային գվարդիայի նախին հրամանատար Վ. Ջուգելին։ Վերադարձել էր նաև Ֆեդոր Գարիբաշվիլին, ով որոշեց օգնել Վրաստանին անկախացման հարցում և ազատել այն բոլշևիկներից և Թուրքիայից։ ՎԱԿ-ը սկսեց նախապատրաստվել ընդհանուր ապստամբության։
Վրաստանի Արտակարգ հանձնաժողովը (ՎԱՀ) Լավրենտի Բերիայի գլխավորությամբ շարունակում էր ճնշումները ընդդիմության հանդեպ։ Արդյունքում, 1922 թվականին 60 մենշևիկներ աքսորվեցին Գերմանիա ։ Մեկ տարի անց՝ 1923 թվականին, ՎԱԿ-ի անդամներից 15-ը, այդ թվում Կոստանտին Աբխազին ձերբակալվեցին ։ Նույն թվականի մարտին ավերվել էր մենշևիկներ գաղտնի տպարանը, որի արդյունքում ձերբակալվեցին մի քանի աշխատակիցներ ։
Այս պայմաններում, շատ ընդդիմադիրներ կասկածում էին, որ ապստամբությունը կունենա հաջող ավարտ։ Ձերբակալվածներից Ջուգելին խնդրեց չեկիստներին, որ թույլ տան կապվել իր աշխատակիցների հետ։ Նա ցանկանում էր հայտնել, որ իրենց ծրագիրը բացահայտվել է, սակայն չեկիստներից ստացավ մերժում։ Վերջիվերջո, Ջուգելիի ուղերձը հասավ այլ մենշևիկների, սակայն նրանք դա համարեցին սադրանք բոշլևիկներից ։ Ենթադրվում է, որ բոշլևիկները դեռ վաղուցվանից գիտեին ապստամբության պլաններ մասին։ Նրանք նույնիսկ աջակցում էին նրանց, որպեսզի վերջում ունենային արդարացում, երբ ոչնչացնեն ընդդիմությունը ։
ՎԱԿ-ը օգոստոսի 18-ին անօրինական վճռում է, որ ապստամբությունը սկսվելու է օգոստոսի 29-ին, ժամը 2-ին։ Սակայն, ապստամբությունը սկսվեց մի օր շուտ, ինչը թույլ տվեց, որ խորհրդային իշխանությունները բոլոր ուժերը կենտրոնացնեն տարածաշրջանում։
Բախման ընթացքը
Օգոստոսի 28-ին, Ճիաթուրաում կազմավորվեց «Անցումային Վրաստանի կառավարություն»-ը, իշխան Գեորգի Ծերեթելիի գլխավորությամբ, գնդապետ Կ. Չոլոկաշվիլիի և իր կուսակցություններից 60 մարդ հարձակվեցին Փրիյուտ գյուղի վրա։ Սենակի վարչաշրջանում նրանք գրավեցին Մանգլիս և Աբաշա քաղաքները։ Սահուն տեսքով սկսվեց ապստամբությունը.
Օգոստոսի 29-ին Չոլոկաշվիլին Մանգալիսում հարձակվեց Կարմիր բանակի վրա, սակայն պարտություն կրեց։ Պարտության պատճառը այն էր, որ Թիֆլիսում, որը գտնվում էր մոտակայքում, Կարմիր բանակի զորքը ավելի շատ էր կենտրոնացված։ Չոլոկաշվիլին ստիպված եղավ նահանջել երկրի արևելքում գտնվող Կատեխի մարզ։ Այսպիսով, ապստամբները գրավել էին Արևմտյան Վրաստանի մեծ մասը, և Արևելյան Վրաստանի որոշ շրջաններ։
Հաջորդ երկու օրվա ընթացքում Արտակարգ իրավիճակների հանձնաժողովը և Կարմիր բանակը փակել էր Վրաստանի սահմանները Սև ծովի ափերից Ս. Պուգաչյովայի օգնությամբ։ Սահմանների փակման իմաստն այն էր, որ նրանք ցանկանում էին կանխել ապստամբների տարհանումը նավերով, ինչպես նաև Ճիաթուրաում, Սենակում, Աբաշում և ընդհանուր ամբողջ Սենակսի վարչաշրջանում։ Կարմիր բանակը, ապստամբության հետագա ճնշումների համար է օգտագործում էր հրետանային և ավիացիոն զենքեր, մասնավորապես ուժերը կենտրոնացված էին Գուրայի նահանգում, որտեղ առավել ակտիվ ապստամբները զավթեցին իշխանությունը։ Թբիլիսին, Բաթումը, Աբխազիան և երկրի այլ արևելյան մասերի քաղաքները անցել էին Խորհրդային կառավարություն վերահսկողության տակ, թեև ապստամբության կենտրոնը սկսեց տեղափոխվել դեպի արևելք։
1924 թվականի օգոստոսի 31-ին, Վրաստանի ԱՀ-ն որոշեց գնդակահարել 44 ապստեմբների, սակայն ամեն ինչ դրանով չէր ավարտվելու։
Սեպտեմբերի 3-ին ապստամբները, Չոլոկաշվիլիի գլխավորությամբ ցանկացան վերջին անգամ փորձել փոխել ապստամբության ընթացքը։ Նրանք գրավեցին Դուշեթ քաղաքը։ Առաջացավ փոխհրաձգություն Շիո Մղվիմե վանքի մոտ։ Մցխեթում ձերբակալվեցին Վրաստանի ԱՀ-ի Վրաստանի անկախության կոմիտեի ղեկավարության որոշ գործիչների։ Ձերբակալվել էին
Հետևանքներ
Արդյունքը դարձավ բոլշևիկների ու թուրքերի հաղթանակը, ինչպես նաև Վրաստանում խորհրդային կարգերի հաստատումը։ Այս դեպքերից հետո Վրաստանում հաստատվեց երրորդ՝ Վրաստանի Խորհրդային Սոցիալիստական Հանրապետությունը, իսկ ռուս-վրացական հարաբերությունները կտրուկ վատթարացան։ Ապստամբության ժամանակ զոհվեցին 3000-ից 3500 մարդ, մահապատժի ենթարկվեցին 10000 - 12000 մարդ ։
Աղբյուրներ
Կատեգորիա:Վրաստանի պատերազմներ Կատեգորիա:Վրացական ԽՍՀ Կատեգորիա:1924
Ալեբաստր
Ալեբաստր, (հուն. ἀλάβαστρος ), երկու տարբեր միներալների անվանում՝ գիպս (երկջուր կալիցումի սուլֆատ CaSO4•2H2O) և կալցիտ (կալցիումի կարբոնատ CaCO3): Այս երկու տեսակները բավականին տարբեր են իրենց կարծրությամբ։ Գիպսն այնքան փափուկ է, որ կարելի է եղունգով քերծել (ամրությունը Մոոսի սանդղակով 2), այն դեպքում երբ կալցիտը բավականին ամուր է (ամրությունը Մոոսի սանդղակով 3), բայց և այնպես հեշտությամբ քերծվում է դանակով։ Բացի դրանից կալցիտային ալեբաստրը բուռն ձևով փոխազդում է աղաթթվի հետ (HCl) այն դեպքում, երբ գիպսային ալեբաստրը աղաթթվի նկատմամբ իներտ է։ Երկուսի հետ էլ աշխատելը հեշտ է և երկուսն էլ մի փոքր լուծվում են ջրում։ Ալեբաստրից պատրաստած իրերը չեն կարող երկար գոյատևել դրսում, այդ իսկ պատճառով դրանք ծառայում են որպես ներքին հարդարման պարագաներ։ Պատմության ընթացքում ալեբաստրն օգտագործվել է որպես հումք դեկորատիվ արվեստի գործեր պատրաստելու համար։
Ստուգաբանություն
«Ալեբաստր» բառը գոյություն ունի շատ լեզուներում, օրինակ անգլերենում՝ «alabaster», ֆրանսերենում՝ «albâtre»: Ենթադրվում է, որ այն առաջացել է լատիներեն («alabaster») և հունարեն («alabastros» կամ «alabastos») բառերից, որոնք ալեբաստրից պատրաստված սրվակների անվանումներն էին։ Համաձայն մի այլ տարբերակի «αλαβαστρος» բառը հին հունարենով նշանակում է «սպիտակ», որտեղից էլ առաջացել է նյութի անվանումը, որից ստանում էին գիպսե ձուլվածքներ, ինչպես նաև այդ նյութի համար հումք հանդիսացող գիպսաքարի անվանումը։ Անունը կարող է բխել նաև հին եգիպտական « a labaste » - ից, որը վերաբերում է եգիպտական ​​աստվածուհի Բաստի անոթներին։ Նա ներկայացված էր որպես էգ առյուծ, և հաճախ այդ անոթների գագաթներին առյուծներ էին քանդակած ։ Հին հռոմեական հեղինակների կողմից առաջարկվում է այլ ստուգաբանություն, ալեբաստրն իր անունն ստացել է երբեմն հակասական կերպով նկարագրած Հին Եգիպտոսի Alabastron քաղաքի պատվին, որի գտնվելու վայրը հայտնի չէ  ։ Ամեն դեպքում անվան ծագումնաբանությունը հստակ չէ, ենթադրություններ կան, որ այն ունի արաբական արմատներ։
Հատկություններ
Մաքուր ալեբաստրը ձյունաճերմակ նյութ է, բայց հաճախ են հանդիպում խառնուրդներով տարատեսակներ, օրինակ երկաթի օքսիդի (Fe2O3) պարունակությունը նրան տալիս է շագանակագույն երանգ, որը քարի մեջ տարածվում է ամպի քուլաների նման։ Ալեբաստրի մեջ կալցիտի խառնուրդների պարունակությունը նրան տալիս է կոշտություն, Փարիզում նրան երբեմն անվանում են «գիպսաքար»։ Ալեբաստրի փափուկությունը թույլ է տալիս հեշտությամբ այն փորագրել, սակայն ջրում լուծելիությունը թույլ չի տալիս նրան օգտագործել բացօթյա աշխատանքների համար։ Եթե հարթ, փայլուն մակերևույթով ալեբաստրը հաճախ լվանան, ապա այն կկորցնի իր գեղեցիկ տեսքը, կդառնա անփայլ, անհարթ մակերևույթով, կկորցնի իր թափանցիկությունը. : Ալեբաստրի ավելի լավ տեսակները գործածվում են որպես դեկորատիվ քարեր, հատկապես եկեղեցական ձևավորման և աստիճանների ու սրահների բազրիքների համար։
Հանքավայրեր
Եգիպտական ալեբաստրն ակտիվորեն արդյունահանվել է Սուեցի և Ասիուտի մոտակայքում։ Թել Էլ Ամարնա անապատում հայտնաբերված են շատ հին քարհանքեր։ Ալժիրի օնիքս մարմարը արդյունահանվել է Օրան նահանգում։ Մեքսիկայի Պուեբլ քաղաքի մոտ տեղակայված են նուրբ կանաչ գույնի ալեբաստերի հայտնի հանքերը։ Օնիքս մարմարի հանքավայրեր կան նաև Թեհուականի տարածքում, ինչպես նաև Կալիֆոռնիա, Արիզոնա, Յուտա, Կոլորադո և Վիրջինիա նահանգներում։
Կալցիտային ալեբաստր
Կալցիտային ալեբաստրը հիշատակվում է Աստվածաշնչում, որտեղ անվանվում է «Արևելյան ալեբաստր», քանի որ նրանրց պատրաստված արտադրանքն այն ժամանակ բերվում էր Մերձավոր Արևելքից։ Այս «արևելյան» ալեբաստրը շատ բարձր էր գնահատվում և օգտագործվում էր օծանելիքի ու քսուքների համար նախատեսված սրվակներ պատրաստելու համար, որոնց անվանում էին «alabastra» և որը նույնպես կարող էր լինել ալեբաստրի անվան ծագման աղբյուր։